**Tiszakécske Város Önkormányzata Képviselő-testülete**

**24/2013.(X.31.) önkormányzati rendelete**

**a kiadások készpénzben történő teljesítésének eseteiről**

Tiszakécske Város Önkormányzat Képviselő-testülete az Alaptörvény 32. cikk (2) bekezdése által meghatározott feladatkörében, az államháztartásról szóló 2011. évi CXCV. törvény 109.§ (6) bekezdése által adott felhatalmazás alapján a következőket rendeli el:

**1.§**

1. A rendelet hatálya kiterjed Tiszakécske Város Önkormányzatára és az irányítása alá tartozó önállóan működő és gazdálkodó, valamint az önállóan működő intézményeire.

**2.§**

1. Az intézmények házipénztárából az alábbi kiadások teljesíthetők készpénzben:
	1. Személyi juttatások
	2. Készpénzelőleg
	3. Útiköltség térítés, utazási költségtérítés
	4. Reprezentáció
	5. Jogszabályban meghatározott szociális és gyermekvédelmi pénzbeli ellátás (önkormányzati segély)
	6. Szociális kölcsön
	7. Ellátmányokkal kapcsolatos kifizetések
	8. Ügyvédi munkadíj
	9. Az önkormányzat, illetve a polgármesteri hivatal vonatkozásában a polgármester, valamint a jegyző által engedélyezett eseti kifizetések
	10. Ellátottak részére személyi térítési díj visszafizetése

**3.§**

1. Ez a rendelet a kihirdetését követő napon lép hatályba.

Tiszakécske, 2013. október 31.

Kovács Ernő Dombiné Horpácsi Mária

polgármester mb. jegyző

Kihirdetve:

Tiszakécske, 2013. november 04.

Dombiné Horpácsi Mária

mb. jegyző